open-index/open-wikipedia-markdown huggingface dataset:
Χαντίθ

Με τον όρο **Χαντίθ** (αραβικά: حديث) αναφερόμαστε στην ισλαμική παράδοση που παραδίδει τα λόγια και τις πράξεις του προφήτη Μωάμεθ ή ακόμα την έγκρισή του για ό,τι ειπώθηκε ή τελέστηκε ενώπιόν του. Η λογοτεχνία των *χαντίθ* αναγνωρίζεται σήμερα ως βασικό θεμέλιο του Ισλάμ, δεύτερη σε αξία μετά το Κοράνιο. Μετά το θάνατο του Μωάμεθ, το Κοράνιο παρέμενε η κύρια πηγή καθοδήγησης των πιστών, ωστόσο σταδιακά, και καθώς νέα προβλήματα παρουσιάζονταν, δημιουργήθηκε η ανάγκη ύπαρξης μιας δευτερεύουσας επικουρικής πηγής.

Με τη συστηματοποίηση της καταγραφής των παραδόσεων και τη δημιουργία των πρώτων γραπτών συλλογών, τα *χαντίθ* αποτελούνταν από δύο διακριτά μέρη: την αλυσίδα των ανθρώπων που μετέδωσαν κάθε καταγεγραμμένη παράδοση (ισνάντ ή σανάντ) και το κείμενο της παράδοσης (ματν). Αρχικά, οι πρώτες συλλογές συγκέντρωναν τις παραδόσεις που παρέδιδε κάθε ακόλουθος του Μωάμεθ. Σύντομα διαπιστώθηκε πως αυτή η ταξινόμηση δημιουργούσε πρακτικά προβλήματα, καθώς υπήρχε συχνά η ανάγκη αναζήτησης μιας παράδοσης με βάση το θέμα που διαπραγματευόταν, γεγονός που οδήγησε στην ανάπτυξη ανάλογων συλλογών.

Η μελέτη των χαντίθ ονομάζεται «ουλούμ αλ-χαντίθ» (αραβ. علم الحديث, ulūm al-ḥadīth, μτφρ. «επιστήμη των χαντίθ») και συνίσταται στη διερεύνηση της αυθεντικότητας των παραδόσεων. Έξι συλλογές θεωρούνται εγκυρότερες. Μεγαλύτερο κύρος έχουν εκείνες του ιμάμη αλ-Μπουχαρί (θαν. 870) και του Μουσλίμ (θαν. 271/875), ενώ ακολουθούν τα χαντίθ των Αμπού Νταούντ (θαν. 888), αλ-Τιρμίντι (θαν. 279/892), αλ Νασάι (θαν. 303/915) και ιμπν Ματζάχ (θαν. 273/886). Οι συλλογές αυτές αναγνωρίζονται από τους Σουνίτες. Οι Σιίτες αναγνωρίζουν *χαντίθ* που με αναδρομή στο παρελθόν μπορούν να αποδοθούν στην οικογένεια του Αλί ιμπν Αμπού Τάλιμπ. Οι μελετητές των χαντίθ διακρίνουν τρεις κατηγορίες σύμφωνα με την αξιοπιστία τους: τα Σαχίχ (ṣaḥīḥ), δηλ. γνήσιες συλλογές για τις οποίες επαληθεύεται η αλυσίδα διάδοσης των παραδόσεων και το κείμενό τους, τα Χασάν (ḥasan) που θεωρούνται αξιόπιστα όσον αφορά στις παραδόσεις που παραδίδουν, αλλά αμφισβητείται η αλυσίδα διάδοσής τους και τα Νταΐφ (ḍaˤīf) των οποίων αμφισβητείται τόσο το περιεχόμενο όσο και η πορεία διάδοσης των παραδόσεων.

## Παραπομπές


## Πηγές
* Bosworth, C.E, Van Donel, E., Heinrichs, W.P., Pellat, Ch. (1991). The Encyclopedia of Islam, Vol. 3, E.J. Brill, Leiden

## Εξωτερικοί σύνδεσμοι

* Διαδικτυακή βιβλιοθήκη χαντίθ

Κατηγορία:Ισλαμική μυθολογία
Κατηγορία:Μωάμεθ
Ρουμπίνη Βασιλακοπούλου

Η **Ρουμπίνη Βασιλακοπούλου** (Αθήνα, 1959) είναι Ελληνίδα ηθοποιός.

## Βιογραφία
Γεννήθηκε στην Αθήνα και κατάγεται από την Ιθάκη. Σπούδασε νομικά στη Νομική Σχολή του Πανεπιστημίου Αθηνών και θέατρο στη Δραματική Σχολή Θεάτρου Τέχνης "Κάρολος Κουν". Εκπαιδεύτηκε στον κλασικό και μοντέρνο χορό και συνεργάστηκε στο Θέατρο Τέχνης «Κάρολος Κουν» επί μία δεκαετία, όπου πρωταγωνίστησε σε ρόλους κλασσικού και σύγχρονου ρεπερτορίου, σε σκηνοθεσία Καρόλου Κουν, Γιώργου Λαζάνη, Μίμη Κουγιουμτζή κλπ. Εκτός του "Θεάτρου Τέχνης", σκηνοθετήθηκε σε πρωταγωνιστικούς ρόλους από τους Ρούλα Πατεράκη, Μίνω Βολανάκη, Σωτήρη Χατζάκη, Νικαίτη Κοντούρη, Κωστή Τσώνο, Αθανασία Καραγιαννοπούλου κ.ά.

Το 1998 πρωτοστάτησε στην ίδρυση του Θεάτρου "Χυτήριο", το οποίο και χαρακτηρίστηκε διατηρητέο από το ΥΠΕΧΩΔΕ.

Ανέλαβε σημαντικούς ρόλους στο Θέατρο "Χυτήριο", που λειτουργεί υπό την επίβλεψή της. Από το έτος 2000 διδάσκει υποκριτική και κινησιολογία σε δραματικές σχολές.

## Φιλμογραφία
### Θέατρο

### Κινηματογράφος

## Παραπομπές


## Εξωτερικοί σύνδεσμοι
* σύντομη φιλμογραφία 
* 

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Κοκκινολιθάρι Θεσπρωτίας

Το **Κοκκινολιθάρι** (και *Κόκκινο Λιθάρι*) είναι ορεινό χωριό του δήμου Φιλιατών της περιφέρειας Ηπείρου (Σχέδιο Καλλικράτης). Σύμφωνα με τα στοιχεία της απογραφής του 2021, ο πληθυσμός του ανέρχεται στους 34 κατοίκους. 

## Γενικά και ιστορικά στοιχεία
Το Κοκκινολιθάρι βρίσκεται σε απόσταση περίπου 30 χλμ. από την Ηγουμενίτσα και 16 χλμ. ΒΑ των Φιλιατών, σε υψόμετρο 420 μέτρων. Κατά τον Παναγιώτη Αραβαντινό αποτελούσε τα όρια των βενετικών κτήσεων από τα παράλια της Ηπείρου μέχρι τον 15ο αιώνα όταν οι Οθωμανοί επέκτειναν τις κατακτήσεις τους. Ως οικισμός αναφέρεται στα οθωμανικά κατάστιχα που χρονολογούνται το 1431, έχοντας 30 φορολογητέα νοικοκυριά. Κατά την ύστερη περίοδο της Τουρκοκρατίας, υπαγόταν στον καζά Φιλιατών και σύμφωνα με οθωμανική στατιστική του 1895 είχε 195 κατοίκους. Παράλληλα αποτελούσε τσιφλίκι των μουσουλμάνων αγάδων των Φιλιατών. Σύμφωνα με στατιστικό πίνακα των ελληνικών σχολείων της περιφέρειας Φιλιατών, γύρω στο 1910 είχε περίπου 500 κατοίκους, ενώ εντός του χωριού λειτουργούσε ελληνικό γραμματοδιδασκαλείο με 30 μαθητές.

Κατά τα μέσα του 1912, Έλληνες αντάρτες με επικεφαλής τους οπλαρχηγούς Κρομμύδα και Παπακώστα, εκτέλεσαν στο Κοκκινολιθάρι τους μουσουλμάνους αγάδες Φέζο Γιάννιαρη και Μέτσιο Καράκα. Το επόμενο έτος, μετά την προσάρτηση της Θεσπρωτίας στην Ελλάδα ως αποτέλεσμα των Βαλκανικών Πολέμων, το Κοκκινολιθάρι καταγράφηκε ως οικισμός 232 κατοίκων (112 άνδρες και 120 γυναίκες). Ο πληθυσμός του, ασχολούμενος κυρίως με την κτηνοτροφία και τη γεωργία, το 1928 αριθμούσε 141 κατοίκους διαθέτοντας δημοτικό σχολείο και το 1940 είχε 294 κατοίκους (άπαντες Έλληνες). Το 2001 στο Κοκκινολιθάρι ζούσαν 76 άτομα.

Διοικητικά, μετά την υπαγωγή του στο ελληνικό κράτος, το Κοκκινολιθάρι ανήκε στην επαρχία Φιλιατών πρώτα του νομού Ιωαννίνων και εν συνεχεία του νομού Θεσπρωτίας. Από το 1999 έως το 2010 σύμφωνα με τηντότε διοικητική διαίρεση της Ελλάδας αποτελούσε έδρα κοινότητας του δήμου Φιλιατών. Από την 1η Ιανουαρίου 2011 αποτελεί έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου δήμου.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στους Αγίους Αποστόλους. Στην κορυφή υψώματος κοντά στον οικισμό βρίσκεται η μονή του Αγίου Μηνά, η οποία χρονολογείται κατά τον 18ο αιώνα.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Κουρεμάδι Θεσπρωτίας

Το **Κουρεμάδι** (ή "*Κουρεμάδιον*") είναι ελληνικό ορεινό χωριό του δήμου Φιλιατών της περιφέρειας Ηπείρου (Σχέδιο Καλλικράτης) σε υψόμετρο 540 μέτρα.

Παλαιότερα  ανήκε  στην άλλοτε επαρχία Φιλιατών του νομού Θεσπρωτίας. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από 1 Ιανουαρίου 2011 αποτελεί ιδία έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου Δήμου.
Βρίσκεται σε απόσταση περίπου 70 χλμ. ΒΑ. από την Ηγουμενίτσα, κοντά στα ελληνοαλβανικά σύνορα επί της δεξιάς όχθης της Λαγγαβίτσας, παραπόταμου του Θυάμιδος στις ανατολικές υπώρειες του όρους Μουργκάνα και σε υψόμετρο περίπου 540 μ. Πρόκειται χωριό, ο πληθυσμός του οποίου ασχολούμενος κυρίως με την μικροκτηνοτροφία και τη γεωργία το 1928 αριθμούσε 190 κατοίκους, διαθέτοντας δημοτικό σχολείο. Το 2001 το χωριό αριθμούσε 56 κατοίκους, ενώ σύμφωνα με την απογραφή 2011 έχει 27 κατοίκους.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στη Κοίμηση της Θεοτόκου.

Βόρεια του χωριού αυτού βρίσκεται ερειπωμένη η παλαιά "Μονή Μακρυαλέξη".

## Πηγές
* "Μεγάλη Ελληνική Εγκυκλοπαίδεια" τομ.ΙΕ΄, σελ.72

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Μάχη του Τελ Ελ Κεμπίρ

Η μάχη έγινε στο Τελ Ελ Κεμπίρ, μια περιοχή 80 χλμ. βορειοανατολικά του Καΐρου, στις 13 Σεπτεμβρίου του 1882, ανάμεσα σε βρετανικές δυνάμεις, υπό τον Γκαρνέτ Γουόλσλεϋ και τους Αιγύπτιους επαναστάτες του Συνταγματάρχη Αχμέντ Άραμπι. Με τη νίκη τους οι Βρετανοί, προστάτευσαν τα οικονομικά τους οφέλη στη χώρα και κυρίως την κυριαρχία τους στη Διώρυγα του Σουέζ.

## Δυνάμεις και Απώλειες
Οι Αιγύπτιοι αριθμούσαν περί τους 15.000 στρατιώτες και 60 κανόνια. Οι Βρετανοί επιτέθηκαν με 18.500 στρατό, αποτελούμενο από δραγώνους και μέρος της Σκωτσέζικης Ταξιαρχίας, ενώ διέθεταν και 70 κανόνια. thumb|left

## Η μάχη
Ο αιγυπτιακός στρατός οχυρώθηκε στα αρχαία ερείπια της Ηλιούπολης, αλλά οι στρατιώτες ήταν κουρασμένοι και η άμυνά τους μηδαμινή, εξαιτίας της βιασύνης τους. Έτσι, οι Βρετανοί κατάφεραν να τους πλησιάσουν γρήγορα και μετά από μία ώρα μάχης σώμα με σώμα, να νικήσουν, με ελάχιστες απώλειες.  

## Απώλειες
Οι βρετανικές δυνάμεις είχαν 57 νεκρούς, 380 τραυματίες και 22 αγνοούμενους . Αντιθέτως, ο αιγυπτιακός στρατός είχε 1.396 απώλειες και 681 τραυματίες.

## Παραπομπές


## Εξωτερικοί σύνδεσμοι
* 

Κατηγορία:Τοπική ιστορία της Μεγάλης Βρετανίας
Κατηγορία:Μάχες βρετανικού στρατού
Πρωτάθλημα πετοσφαίρισης Α' εθνικής κατηγορίας ανδρών 1968-1969

Το πρωτάθλημα Ελλάδας βόλεϊ ανδρών της περιόδου 1968–69, ήταν το πρώτο που διοργανώθηκε υπό τη μορφή εθνικής κατηγορίας, σε αντικατάσταση του έως τότε συστήματος με τελική φάση κατόπιν της διεξαγωγής των τοπικών πρωταθλημάτων. Νικητής αναδείχθηκε εκ νέου ο Ολυμπιακός Πειραιώς για δεύτερη φορά στην ιστορία του και έχοντας εξασφαλίσει ουσιαστικά τον τίτλο από την έναρξη ήδη του β' γύρου, όταν στις 7 Μαΐου 1969 νίκησε εκτός έδρας με 3-1 σετ (9-15, 15-13, 15-2, 15-7) τον κύριο ανταγωνιστή του Παναθηναϊκό. 

## Εναρκτήριοι αγώνες
Η Ελληνική Ομοσπονδία Αθλοπαιδιών (ΕΟΑΠ), είχε ορίσει για το τριήμερο Σάββατο με Δευτέρα 7 έως 9 Δεκεμβρίου 1968 τα πρώτα 6 παιχνίδια της εναρκτήριας διοργάνωσης Εθνικής κατηγορίας στο ελληνικό –ανδρικό ή γυναικείο– βόλεϊ. Προγραμματίστηκε 1½ αγωνιστική επί της ουσίας, καθώς λόγω των περιορισμένων πόρων που διέθεταν τα σωματεία στο άθλημα, δύο από την Αθήνα ταξίδεψαν για να αναμετρηθούν με αμφότερα της Θεσσαλονίκης απόγευμα και το ερχόμενο πρωί. Το φαινόμενο αυτό της διπλής αγωνιστικής, ήταν συχνό μέσα στις δεκαετίες του 1960, 1970 και 1980 στα αθλήματα του μπάσκετ και του βόλεϊ. Οι συναντήσεις πραγματοποιήθηκαν κανονικά πλην της τελευταίας ΟΣΦΠ-ΠΑΟ (*"ντέρμπυ των δύο ισχυρότερων ομάδων του πρωταθλήματος"*), η οποία αναβλήθηκε εξαιτίας βροχής που κατέστησε ακατάλληλο το Παναθηναϊκό Στάδιο, μεταφέρθηκε δε με συναίνεση των Πειραιωτών στο κλειστό γυμναστήριο των αντιπάλων τους για την Πέμπτη. (αρχικά Τετάρτη· θα συνέπιπτε όμως με τον αγώνα της Εθνικής ποδοσφαίρου Ελλάδας επί της Πορτογαλίας του Εουσέμπιο στα προκριματικά του Παγκοσμίου κυπέλλου 1970, που έληξε με την ιστορική νίκη της Ελλάδας με 4-2.) Η Κεντρική Επιτροπή Διοργανώσεως Πρωταθλήματος της ΕΟΑΠ, όρισε διαιτητές για τους αγώνες της Θεσσαλονίκης τόσο από την πόλη, όσο και την Αθήνα.




## Τελική βαθμολογία




## Παραπομπές


## Εξωτερικοί σύνδεσμοι - Πηγές
* εφ. ΑΘΛΗΤΙΚΗ ΗΧΩ, Τετάρτη 11.06.69, σελ. 6: «Η τελική κατάταξις στο Βόλλεϋ» - Ψηφιακή Βιβλιοθήκη Βουλής των Ελλήνων / Στοιχεία: Α.Α. 15450, 1969 (04-06) ΑΠΡΙΛΙΟΣ - ΙΟΥΝΙΟΣ, αρχείο 0364
*  εφημ. «ΜΑΚΕΔΟΝΙΑ» (1911-1981), υπηρεσία e•fimeris από την Εθνική Βιβλιοθήκη της Ελλάδος
* Ο πρωταθλητής Ελλάδος στο βόλλεϋ Ολυμπιακός επήρε και τυπικά τον τίτλο κερδίζοντας χτες στην Πάτρα την Ολυμπιάδα 3-0 εφ. «ΕΘΝΟΣ» 02.06.1969, σελ. 11 (μικρά νέα), http://efimeris.nlg.gr

Κατηγορία:Α εθνική κατηγορία πετοσφαίρισης ανδρών
Κατηγορία:Πετοσφαίριση το 1968
Κατηγορία:Πετοσφαίριση το 1969
Ξύπνα Βασίλη

Ο τίτλος **Ξύπνα Βασίλη** μπορεί να αναφέρεται:

* Ξύπνα Βασίλη (θεατρικό)
* Ξύπνα Βασίλη (ταινία)
Πρωτάθλημα πετοσφαίρισης Α' εθνικής κατηγορίας γυναικών 1986-1987

## Βαθμολογία

* Βαθμολογικό σύστημα: **Νίκη:** 2 βαθμοί – **Ήττα:** 1 βαθμός.
* Ο Παράδεισος Αμαρουσίου έχει −3 βαθμούς.

Κατηγορία:Α1 εθνική κατηγορία πετοσφαίρισης γυναικών
Κατηγορία:Πετοσφαίριση το 1986
Κατηγορία:Πετοσφαίριση το 1987
Πρωτάθλημα πετοσφαίρισης Α' εθνικής κατηγορίας ανδρών 1969-1970

Το πρωτάθλημα Ελλάδας βόλεϊ ανδρών της περιόδου 1969–70, ήταν το δεύτερο πρωτάθλημα της Α' Εθνικής πετοσφαίρισης ανδρών. Συμμετείχαν δώδεκα ομάδες, τέσσερις περισσότερες σε σχέση με το προηγούμενο πρωτάθλημα. Πρωταθλητής αναδείχθηκε ο Παναθηναϊκός για πέμπτη φορά στην ιστορία του, καθώς επικράτησε του Ολυμπιακού στους δύο αγώνες που έκριναν τον τίτλο με 3–2 σετ. 

Υποβιβάστηκαν τρεις ομάδες, όχι βάσει της συνολικής κατάταξης, αλλά με βάση την περιοχή που ανήκαν. Συγκεκριμένα υποβιβάστηκε η χειρότερη ομάδα Κέντρου (σωματεία Αθήνας και Πειραιά), Θεσσαλονίκης και επαρχίας. Αντικαταστάθηκαν από τις νικήτριες των αντίστοιχων τοπικών πρωταθλημάτων

## Τελική Κατάταξη

*Ο ΒΑΟ είχε ένα μηδενισμό.
*Δεν είναι γνωστός ο νικητής τριών αγώνων.

## Οι αγώνες Παναθηναϊκού-Ολυμπιακού
* Α' γύρος, 03/12/1969, γήπεδο Σπόρτιγκ: Παναθηναϊκός–Ολυμπιακός 3–2 (15–07, 17–15, 05–15, 11–15, 15–10)
* Β' γύρος, 24/02/1970, γήπεδο Σπόρτιγκ: Παναθηναϊκός–Ολυμπιακός 3–2 (12–15, 19–17, 20–18, 09–15, 15–13)

## Παραπομπές


## Πηγές
*εφημερίδα Αθλητική Ηχώ
*εφημερίδα Έθνος
*εφημερίδα Μακεδονία



Κατηγορία:Α εθνική κατηγορία πετοσφαίρισης ανδρών
Κατηγορία:Πετοσφαίριση το 1969
Κατηγορία:Πετοσφαίριση το 1970
Νίκος Παπαχατζής

Ο **Νίκος Παπαχατζής** (Φάρσαλα, 1910 - 2002, Αθήνα), ήταν Έλληνας αρχαιολόγος.

## Βιογραφία
Ο Νικόλαος Δ. Παπαχατζής γεννήθηκε το 1910 στα Φάρσαλα και σπούδασε κλασική φιλολογία και αρχαιολογία στο Αριστοτέλειο Πανεπιστήμιο Θεσσαλονίκης.

Εργάστηκε στην Αρχαιολογική Υπηρεσία και επί σειρά ετών στο Κολλέγιο Ανατόλια της Θεσσαλονίκης.

Επί Κατοχής έλαβε μέρος στην Εθνική Αντίσταση και συνεργάστηκε με τη Ρόζα Ιμβριώτη στο Παιδαγωγικό Φροντιστήριο στο χωριό Τύρνα της Πίνδου.  Πέθανε το 2002, στην Αθήνα.

## Εργογραφία
Ο Νίκος Παπαχατζής, εκτός από το αρχαιολογικό έργο, είχε και μεγάλη συγγραφική δράση. Ασχολήθηκε ειδικά με τα θέματα της αρχαίας ελληνικής θρησκείας και τοπογραφίας και δημοσίευσε αρκετές μελέτες σε διάφορα περιοδικά. Σημαντική επίσης, είναι η πολύτομη υπομνηματισμένη έκδοση του κειμένου των δέκα βιβλίων του έργου του Παυσανία "Ελλάδος περιήγησις". Ενδεικτικά, παρακάτω, αναφέρονται κάποια από τα πιο γνωστά έργα του:
 
* "Μυκήνες, Επίδαυρος, Τίρυνθα, Ναύπλιο", (1978),
* "Das antike Korinth", (2000),
* "Ancient Corinth", (2001), 
* "Αρχαία Κόρινθος", (επανέκδοση 2005),
* "Η θρησκεία στην αρχαία Ελλάδα", (επανέκδοση 2006),
* "Αρχαία Κόρινθος", (επανέκδοση 2009),
* "Τα λείψανα και η ιστορία των αρχαίων πόλεων της περιοχής του Βόλου", (επανέκδοση 2015), 
* "Η περιοχή του Βόλου από άποψη ιστορική και αρχαιολογική", (επανέκδοση 2015).

### Συμμετοχή σε συλλογικά έργα
* "Ελληνική μυθολογία: Οι θεοί", (1986) 
* "Ελληνική μυθολογία: Οι ήρωες: Τοπικές παραδόσεις", (1986), 
* "Ελληνική μυθολογία", (1986),
* "Παγκόσμια μυθολογία", (επανέκδοση 2008),
* "Ελληνική μυθολογία: Δωδεκάθεο: Ήφαιστος, Διόνυσος, μικρότεροι και ομαδικοί θεοί", (επανέκδοση 2013). 
  
### Μεταφράσεις
* Στο συλλογικό έργο, "Ζαν-Φιλίπ Ραμώ: Πλάταια", (έκδοση 2006).

## Παραπομπές - σημειώσεις


## Εξωτερικοί σύνδεσμοι
* Παπαχατζής, Νίκος.
* Παπαχατζής, Νικόλαος, 1910-2002. Από την ιστοσελίδα: biblionet.gr
* Βιβλιογραφία Νίκου Δ. Παπαχατζή, στην Ψηφιακή Βιβλιοθήκη του ΑΠΘ.

Κατηγορία:Έλληνες αρχαιολόγοι
Εγκυκλοπαίδεια του μεσαιωνικού χρονικού

μικρογραφία|''Εγκυκλοπαίδεια του μεσαιωνικού χρονικού''
Η ***Εγκυκλοπαίδεια του μεσαιωνικού χρονικού*** (αγγλικά: ΕΜΧ - *Encyclopedia of the Medieval Chronicle: EMC*) είναι μια εξειδικευμένη εγκυκλοπαίδεια των μεσαιωνικών χρονικών και χρονογραφιών, που εκδόθηκε υπό την επιστημονική επιμέλεια του Graeme Dunphy στο Λέιντεν από τον εκδοτικό οίκο Brill. Κατά συνέπεια αποτελεί ταυτόχρονα λογοτεχνικό λεξικό και έργο αναφοράς για την ιστοριογραφία.

## Περιγραφή

Τα χρονικά και οι χρονογραφίες είναι έργα ιστορικά που γράφτηκαν κατά τα μεσαιωνικά χρόνια. Είναι σημαντικά για τους ιστορικούς ως μαρτυρίες των γεγονότων που καταγράφουν, για τους μελετητές της λογοτεχνίας για το υφολογικό, μορφολογικό και κειμενικό τους ενδιαφέρον και για τους ερευνητές της πολιτισμικής ιστορίας ως αποτύπωση της πρόσληψης και προβολής της ιστορίας από την προοπτική του κάθε συγγραφέα. Όταν σώζονται σε εικονογραφημένα χειρόγραφα αποτελούν επίσης αντικείμενο ενδιαφέροντος για τους ιστορικούς της τέχνης. Οι “χρονογραφικές σπουδές” ως ένας διεπιστημονικός τομέας εδραιώθηκαν σε μεγάλο βαθμό χάρη στη Εταιρεία του Μεσαιωνικού Χρονικού (Medieval Chronicle Society). Το σχέδιο για τη σύνταξη της *Εγκυκλοπαίδειας του μεσαιωνικού χρονικού* γεννήθηκε και αναπτύχθηκε στους κόλπους αυτής της Εταιρείας. 

Η ΕΜΧ περιέχει γύρω στα 2500 ως επί το πλείστον σύντομα λήμματα για διαφορετικούς συγγραφείς ή για ανώνυμα έργα. Ο μεγαλύτερος αριθμός αυτών των έργων προέρχεται από τη χριστιανική Δυτική Ευρώπη αλλά περιλαμβάνονται επίσης άρθρα για βυζαντινά (85), σλαβικά, συριακά, ισλαμικά και εβραϊκά χρονικά. Τα λήμματα παρέχουν πληροφορίες για τη χρονολόγηση, τη γλώσσα, τη μορφή και τη χειρόγραφη παράδοση του κειμένου και αναλύουν ζητήματα που αποτέλεσαν αντικείμενο της πρόσφατης έρευνας. Υπάρχουν ακόμη περίπου 60 μεγαλύτερα “θεματικά” άρθρα που αφορούν σε συγκεκριμένες όψεις των χρονικών. Η δίτομη έκδοση δημοσιεύτηκε το 2010 και περιέχει περίπου 1.830 σελίδες και γύρω στις 60 μαυρόασπρες ολοσέλιδες εικόνες. Σχεδόν 450 επιστήμονες συνεργάστηκαν για τη συγγραφή του έργου. Μια ηλεκτρονική έκδοση με επιπρόσθετα λήμματα αναμένεται να δημοσιευτεί το 2012.

## Παραπομπές


Κατηγορία:Εγκυκλοπαίδειες
Κατηγορία:Μεσαίωνας
Κατηγορία:Διεθνείς οργανισμοί με έδρα την Ευρώπη
Γιάννης Ιμβριώτης

Ο **Γιάννης Ιμβριώτης** (1898 - 1979) ήταν Έλληνας Μικρασιάτης φιλόσοφος και καθηγητής του Πανεπιστημίου Θεσσαλονίκης, με σημαντική δράση στην Εθνική Αντίσταση. Θεωρείται ως ένας από τους σημαντικότερους εκπροσώπους της μαρξιστικής σκέψης στην Ελλάδα.

## Βιογραφία
Γεννήθηκε το 1898 στις Κυδωνίες της Μικράς Ασίας. Σπούδασε φιλολογία, φιλοσοφία και ψυχολογία στην Αθήνα, το Βερολίνο και το Παρίσι.

Το 1932 αναγορεύθηκε υφηγητής και το 1937 έγινε καθηγητής της έδρας της Συστηματικής Φιλοσοφίας στο Αριστοτέλειο Πανεπιστήμιο Θεσσαλονίκης.

Κατά την Κατοχή της Ελλάδας 1941-1944 πολλοί καθηγητές και φοιτητές του Πανεπιστημίου Θεσσαλονίκης συμμετείχαν ενεργά στην Εθνική Αντίσταση. Ανάμεσα στους καθηγητές που έλαβαν μέρος στην Εθνική Αντίσταση με το ΕΑΜ ήταν ο Γιάννης Ιμβριώτης, ο Γιώργος Τενεκίδης, ο Νίκος Ρουσόπουλος, ο Χαράλαμπος Θεοδωρίδης, ο Αντώνιος Σιγάλας, ο Κώστας Τζώνης και ο Δημήτριος Καββάδας. Ο Ιμβριώτης για τη δράση του συνελήφθη από τους Γερμανούς και φυλακίσθηκε.

Κατά τη διάρκεια του Εμφυλίου απολύθηκε από τη θέση του στο πανεπιστήμιο και εξορίστηκε.

Το 1951 εξελέγη βουλευτής με την ΕΔΑ. Το 1967 εξορίστηκε και πάλι από τη χούντα στη Λέρο.

Υπήρξε από τα ιδρυτικά μέλη του Κέντρου Μαρξιστικών Ερευνών (1975) και σύζυγος της παιδαγωγού Ρόζας Ιμβριώτη.

Πέθανε στις 5 Νοεμβρίου του 1979 στην Αθήνα σε ηλικία 81 ετών.

## Εργογραφία
**Ψυχανάλυση* 1924
**Παθολογική μνήμη* 1932
**Μορφολογική ψυχολογία* 1934
**Η φιλοσοφία του Μπερξόν* 1939
**Η μοίρα του ανθρώπου* 1950
**Επιστήμη, τέχνη, μαγεία* 1956
**Η ιδεολογία του πολέμου* 1957
**Η κοινωνική σημασία της ιδεολογίας του δημοτικισμού* 1959
**Η αφηρημένη τέχνη* 1959
**Η σημερινή ηθική κρίση* 1961
**Κριτική των αξιών του νεοελληνικού πολιτισμού* 1963
**Ο σοσιαλιστικός ανθρωπισμός* 1965
**Η φιλοσοφία του Καντ από μαρξιστική θεώρηση* 1974
**Δοκίμια μαρξιστικής φιλοσοφίας* 1978
**Ο ψυχισμός και η παβλοφική διδασκαλία* 1979 

## Παραπομπές


Κατηγορία:Μικρασιατικός Ελληνισμός
Κατηγορία:Έλληνες φιλόσοφοι
Κατηγορία:Μέλη του ΕΑΜ
Κατηγορία:Καθηγητές Αριστοτελείου Πανεπιστημίου Θεσσαλονίκης
Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Θεσσαλονίκης
Κρυόβρυση

Με την ονομασία **Κρυόβρυση** (κρύα + βρύση) φέρονται διάφορα ελληνικά χωριά, συνηθέστερα ορεινά, πλούσια σε πηγές με άφθονα νερά, εξ ου και η ονομασία τους, όπως:
* Κρυόβρυση Ευβοίας
* Κρυόβρυση Ηλείας
* Κρυόβρυση Θεσπρωτίας
* Κρυόβρυση Ιωαννίνων
* Κρυόβρυση Κοζάνης
* Κρυόβρυση Λάρισας

## Δείτε επίσης
* Κρύα Βρύση
* Κρύα νερά
* Κρυονέρι και
* Κρυόνερο

Κατηγορία:Αποσαφηνίσεις ελληνικών τοπωνυμίων
Λίρα του Μαλάουι

Η **λίρα** ήταν το νόμισμα του Μαλάουι από το 1964 έως το 1971. Υποδιαιρούταν σε 20 σελίνια, και κάθε σελίνι σε 12 πένες (1λίρα= 240 πένες). Σήμερα δεν είναι πλέον σε χρήση.

## Ιστορία
Έως το 1964 το Μαλάουι (Νυασαλάνδη  τότε) ως μέλος της Κεντροαφρικανικής Ομοσπονδία της Ροδεσίας και της Νυασαλάνδης είχε ως νόμισμα την Λίρα της Ροδεσίας και Νυασαλάνδης. Μετά την ανεξαρτησία της και την μετονομασία της χώρας με το νέο όνομα, αντικατέστησε την λίρα της Ροδεσίας-Νυασαλάνδης με την λίρα της του Μαλάουι. Η λίρα αντικαταστάθηκε από το κουάτσα το 1971, με ισοτιμία 2 κουάτσα =  1£.

## Κέρματα
Το 1964 κυκλοφόρησαν κέρματα σε κράμα χαλκού-νικελίου με τις εξής  ονομαστικές αξίες
* 6 πένες,
* 1 σελίνι,
* 1 φλορίνι  (2 σελίνια) και
* ½ κορώνα (2 ½ σελίνια).
Όλα τα κέρματα έφεραν το πορτρέτο του Χάστινγς Μπάντα (Αγγλ.:Hastings Βanda) ο οποίος την εποχή εκείνη ήταν πολιτική προσωπικότητα του Μαλάουι. Επίσης με ημερομηνία  1967 κυκλοφόρησαν  κέρματα της 1 πένας.

## Τραπεζογραμμάτια
Το 1964, η αποθεματική τράπεζα του Μαλάουι (Reserve Bank of Malawi) έθεσε σε κυκλοφορία  χαρτονομίσματα των 5 και 10 σελινίων, καθώς επίσης και της  1 και 5 λιρών.  Όλα τα χαρτονομίσματα απεικόνιζαν τον Χάστινγς Μπάντα.

## Εξωτερικοί σύνδεσμοι
*Αποθεματική τράπεζα του Μαλάουι
*Χαρτονομίσματα του Μαλάουι
*Κέρματα του Μαλάουι

## Παραπομπές


Κατηγορία:Νομίσματα
Κατηγορία:Ιστορικά νομίσματα
Κατηγορία:Μαλάουι
1011 Λαοδάμεια

μικρογραφία|Η τροχιά του αστεροειδούς 1011 Λαοδάμεια
Η **Λαοδάμεια (Laodamia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,612. Ανακαλύφθηκε το 1924 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από τα ομώνυμα πρόσωπα της ελληνικής μυθολογίας.

* Η πολύ έκκεντρη τροχιά της Λαοδαμείας τέμνει την τροχιά του πλανήτη Άρη.

## Φυσικά χαρακτηριστικά
Ο φασματικός τύπος της Λαοδαμείας είναι **S** (λιθώδης). Η Λαοδάμεια περιστρέφεται γύρω από τον εαυτό της μία φορά κάθε 5 ώρες και 43 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Λαοδαμεια
1012 Σαρεμά

μικρογραφία|3D μοντέλο του αστεροειδούς 1012 Σαρεμά
Η **Σαρεμά (Sarema)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,392. Ανακαλύφθηκε το 1924 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το όνομα ενός προσώπου ποιήματος του Πούσκιν που ενέπνευσε την όπερα *Σαρεμά* του Αλεξάντερ φον Τσεμλίνσκυ.

## Φυσικά χαρακτηριστικά
Η μέση διάμετρος της Σαρεμά εκτιμάται σε 21,12 χιλιόμετρα. Ο φασματικός τύπος της είναι **F**, ενώ το άλβεδό της είναι 0,0430. Η Σαρεμά περιστρέφεται γύρω από τον εαυτό της μία φορά κάθε 10 ώρες και 19 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Σαρεμα
Εξεταστική των πραγμάτων επιτροπή

Με την ονομασία "**Εξεταστική των πραγμάτων επιτροπή**" ονομάζεται ειδική επιτροπή από βουλευτές τους οποίους διορίζει η Βουλή.

Σύμφωνα με το Συνταγματικό Δίκαιο παρέχεται το δικαίωμα στη Βουλή να διορίζει, από τα μέλη της, ειδικές επιτροπές με κύριο σκοπό τη συλλογή πληροφοριών κυρίως επί οικονομικών και κοινωνικών ζητημάτων ή άλλων θεμάτων γενικότερου ενδιαφέροντος.
Τη σύσταση τέτοιων επιτροπών συμπεριέλαβε αρχικά η παράγραφος 2 του άρθρου 58 του συντάγματος του 1864 επί βασιλείας Γεωργίου του Α΄. Ο τρόπος λειτουργίας των επιτροπών αυτών καθορίστηκε ιδιαίτερα με τον νόμο ΓΨΟΗ΄ της 14/17 Μαΐου του 1911, "*Περί λειτουργίας των κατά το άρθρον 58 του Συντάγματος εξεταστικών των πραγμάτων επιτροπών*".

Από τότε όλα τα μετέπειτα συντάγματα συνέχισαν να περιλαμβάνουν σχετικό άρθρο. Σύμφωνα με το τελευταίο ισχύον Σύνταγμα του 1975, οι επιτροπές αυτές προβλέπονται από το άρθρο 68 παράγραφος 2, μετά από πρόταση του 1/5 του συνόλου των βουλευτών, όπου και λαμβάνεται απόφαση της ολομέλειας της Βουλής. Τα αναφερόμενα στο τρόπο συγκρότησης και λειτουργίας αυτών καθορίζονται, κατά ίδια παράγραφο του εν λόγω άρθρου, από τον Κανονισμό της Βουλής.
* Σημειώνεται ότι οι επιτροπές αυτές είναι τελείως διάφορες των κοινοβουλευτικών επιτροπών.
Σήμερα η μόνη εξεταστική επιτροπή που είναι σε εξέλιξη είναι η Εξεταστική Επιτροπή για τη Διερεύνηση της Νομιμότητας της Δανειοδότησης των Πολιτικών Κομμάτων, καθώς και των Ιδιοκτητριών Εταιρειών Μέσων Μαζικής Ενημέρωσης από τα Τραπεζικά Ιδρύματα της Χώρας.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.6ος, σελ.988
* "Σύνταγμα της Ελλάδος 1975" άρθρο 68 παραγραφος 2.

Κατηγορία:Συνταγματικό Δίκαιο
Κατηγορία:Βουλή των Ελλήνων
1013 Τομπεκά

μικρογραφία|3D μοντέλο του αστεροειδούς 1013 Τομπεκά
Η **Τομπεκά (Tombecka)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,973. Ανακαλύφθηκε το 1924 από τον Ρωσογάλλο αστρονόμο Βενιαμίν Ζεχόφσκι, που παρατηρούσε από το Αλγέρι, και πήρε το όνομά της προς τιμή του Γάλλου χημικού Ντανιέλ Τομπεκά.

## Φυσικά χαρακτηριστικά
Η μέση διάμετρος της Τομπεκά εκτιμάται σε 31,94 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,155. Η Τομπεκά περιστρέφεται γύρω από τον εαυτό της μία φορά κάθε 6 ώρες.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Τομπεκα
1014 Σεμφύρα

Η **Σεμφύρα (Semphyra)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,795. Ανακαλύφθηκε το 1924 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από το όνομα ενός προσώπου ενός ποιήματος του Πούσκιν.

## Φυσικά χαρακτηριστικά
Σύμφωνα με τις έρευνες που πραγματοποιήθηκαν από τον ιαπωνικό δορυφόρο Ακάρι και την αποστολή NEOWISE του WISE της NASA, *η Σεμφύρα* έχει διάμετρο μεταξύ 14,89 και 17,487 χιλιομέτρων και η επιφάνειά της έχει αλβέδο μεταξύ 0,083 και 0,12.

Ο φασματικός τύπος της είναι **X**. Η Σεμφύρα περιστρέφεται γύρω από τον εαυτό της μία φορά κάθε 5 ώρες και 38 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Σεμφυρα
Νίκος Θέμελης

Ο **Νίκος Θέμελης** (Αθήνα, 1947 - Αθήνα, 20 Αυγούστου 2011) ήταν Έλληνας συγγραφέας και για χρόνια συνεργάτης του Κώστα Σημίτη και διευθυντής του γραφείου του. Τιμήθηκε με αρκετά βραβεία, μεταξύ των οποίων, το Κρατικό Βραβείο Μυθιστορήματος (2001), το Βραβείο του λογοτεχνικού περιοδικού «Διαβάζω» για το μυθιστόρημά του «Η Ανατροπή» και το βραβείο Πρωτοποριακής Δημιουργίας - Γιάννος Κρανιδιώτης (2009). 

## Βιογραφικά στοιχεία
Ο Νίκος Θέμελης γεννήθηκε στην Αθήνα το 1947.  Αποφοίτησε από την Γερμανική Σχολή Αθηνών, το Doerpfeld Gymnasium. Σπούδασε Νομικά στο Αριστοτέλειο Πανεπιστήμιο Θεσσαλονίκης και πραγματοποίησε μεταπτυχιακές σπουδές στη Γερμανία, όπου το 1975 έλαβε το Διδακτορικό του Δίπλωμα σε θέματα Ευρωπαϊκών Κοινοτήτων.

Εργάστηκε στην Αγροτική Τράπεζα, στο Υπουργείο Οικονομικών και στη Νομική Υπηρεσία του Συμβουλίου της Ευρωπαϊκής Ένωσης στις Βρυξέλλες. 

Από το 1981 υπήρξε στενός συνεργάτης του πρώην πρωθυπουργού Κώστα Σημίτη και διευθυντής του γραφείου του, ακολουθώντας τον στα υπουργεία Γεωργίας, Εθνικής Οικονομίας, Παιδείας, Βιομηχανίας αλλά και στο Μέγαρο Μαξίμου κατά τη θητεία του ως πρωθυπουργού (1996-2004).

Στο χώρο της νεοελληνικής πεζογραφίας εμφανίστηκε το 1998. Έγραψε επτά μυθιστορήματα - τα οποία διαπνέονταν, κυρίως, από την ιδέα του εκσυγχρονισμού - με βασικές αναφορές στον ελληνισμό των τελευταίων τριών αιώνων, τόσο στον χώρο της διασποράς όσο και στον χώρο της αναδυόμενης εγχώριας αστικής τάξης. Τα βιβλία του Νίκου Θέμελη σημείωσαν μεγάλη εμπορική επιτυχία, ενώ κάποια από αυτά μεταφράστηκαν στα γερμανικά, τα ιταλικά, τα ρουμανικά, τα τουρκικά και τα σερβικά.

Εκτός από τον χώρο της πολιτικής και της επιστήμης, τα ενδιαφέροντά του επικεντρώνονταν στη λογοτεχνία, στη μουσική και την ζωγραφική. 

Πέθανε στις 20 Αυγούστου 2011 σε ηλικία 64 ετών από καρκίνο.

## Εργογραφία

Πεζογραφία: 

**Η αναζήτηση*, Κέδρος (1998)
**Η ανατροπή*, Κέδρος (2000)
**Η αναλαμπή*, Κέδρος (2003)
**Για μια συντροφιά ανάμεσά μας*, Κέδρος (2005)
**Μια ζωή δυο ζωές*, Κέδρος (2007)
**Οι αλήθειες των άλλων*, Κέδρος (2008)
**Η συμφωνία των ονείρων*, Μεταίχμιο (2010)
* *Η αναχώρηση*, Μεταίχμιο (2014)

Πολιτική-Οικονομία:

* *Η κίνηση κεφαλαίων στις Ευρωπαϊκές Κοινότητες*,  Εθνική Κτηματική Τράπεζα (1988)

## Εξωτερικοί σύνδεσμοι
* Εθνικό Κέντρο Βιβλίου 
* https://www.athensvoice.gr/culture/book/92063_epistrofi-sto-simera
* Συνέντευξη του Νίκου Θέμελη στην εφημερίδα Το Βήμα
*Νεκρολογία στο protagon.gr

Κατηγορία:Έλληνες συγγραφείς του 20ού αιώνα
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Βραβευμένοι με Κρατικά Βραβεία Λογοτεχνίας
Κατηγορία:Έλληνες συγγραφείς του 21ου αιώνα
1015 Χρίστα

Η **Χρίστα (Christa)** είναι ένας μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,03. Ανακαλύφθηκε το 1924 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη.

Είναι άγνωστο από που προήλθε η ονομασία της.

## Φυσικά χαρακτηριστικά
Η μέση διάμετρος της Χρίστας εκτιμάται σε 96,94 χιλιόμετρα. Ο φασματικός τύπος της είναι **X** ή **C** (ανθρακούχος), ενώ το άλβεδό της είναι 0,0459. Η Χρίστα περιστρέφεται γύρω από τον εαυτό της μία φορά κάθε 11 ώρες και 14 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Χριστα
1016 Ανίτρα

Η **Ανίτρα (Anitra)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,891. Ανακαλύφθηκε το 1924 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη.

Ο αστεροειδής πιθανότατα έλαβε το όνομά του από τον ομώνυμο φανταστικό χαρακτήρα από το έργο *[[Πέερ Γκυντ]]* του Χένρικ Ίψεν.

## Φυσικά χαρακτηριστικά
Σύμφωνα με την έρευνα που πραγματοποιήθηκε από την αποστολή NEOWISE της NASA, *η Ανίτρα* έχει διάμετρο 9,539 και 10,302 χιλιόμετρα και η επιφάνειά της έχει αλβέδο 0,2728 και 0,308, αντίστοιχα. 

Ο φασματικός τύπος της είναι **S** (λιθώδης). Η Ανίτρα περιστρέφεται γύρω από τον εαυτό της μία φορά κάθε 5 ώρες και 58 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Ανιτρα
1019 Στρακέα

Η **Στρακέα (Strackea)** είναι ένας μικρός αστεροειδής, που περιφέρεται στα εσώτατα όρια της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,63. Ανακαλύφθηκε στις 3 Μαρτίου 1924 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, στη νοτιοδυτική Γερμανία, και πήρε το όνομά της το 1955 από το επώνυμο του Γερμανού αστρονόμου Γκούσταφ Στράκε (Gustav Stracke, 1887-1943), παρά την επιθυμία του ίδιου να μην τιμηθεί με αυτό τον τρόπο. Η αρχική προσωρινή ονομασία της, ήταν **1924 QN**.

Η Στρακέα ανήκει στην Οικογένεια αστεροειδών της Ουγγαρίας. Ωστόσο, είναι ένας μη οικογενειακός αστεροειδής του βασικού πληθυσμού, και όχι μέλος της συγκρουσιακής οικογένειας Ουγγαρία. Είναι ένας από τους ελάχιστους αστεροειδείς της Κύριας Ζώνης που συμπληρώνει μία περιφορά γύρω από τον Ήλιο σε λιγότερο από χίλιες γήινες ημέρες, καθώς χρειάζεται 965,27 ημέρες ή 2,64 γήινα έτη. Η τροχιά της, έχει εκκεντρότητα 0,07 και κλίση 27° σε σχέση με την εκλειπτική.

## Φυσικά χαρακτηριστικά
Η μέση διάμετρος της Στρακέα εκτιμάται σε 8,36 χιλιόμετρα. Στην ταξινόμηση Tholen για τον φασματικό τύπο, η Στρακέα είναι ένας κοινός, πετρώδης αστεροειδής φασματικού τύπου **S**, ενώ το άλβεδό της (η λευκαύγεια) είναι 0,224. Η Στρακέα περιστρέφεται γύρω από τον εαυτό της μία φορά κάθε 3 ώρες και 50 λεπτά.

## Αναφορές


## Εξωτερικοί σύνδεσμοι
* Τροχιά από το JPL (Java) / Εφημερίδα.
* Asteroid Lightcurve Database (LCDB), query form (info )
* Dictionary of Minor Planet Names, Google books.
* Asteroids and comets rotation curves, CdR – Observatoire de Genève, Raoul Behrend.
* Discovery Circumstances: Numbered Minor Planets (1)-(5000) – Minor Planet Center (Κέντρο Ελασσόνων Πλανητών).

Στρακεα
Στρακεα
1020 Αρκαδία

Η **Αρκαδία (Arcadia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,099. Ανακαλύφθηκε στις 7 Μαρτίου 1924 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, Γερμανία. Η αρχική προσωρινή ονομασία της, ήταν **1924 QV** και το 1955 πήρε το επίσημο σημερινό όνομά της από την ομώνυμη περιοχή της Ελλάδας στην κεντική Πελοπόννησο.

## Φυσικά χαρακτηριστικά
Στην ταξινόμηση SMASS, η Αρκαδία είναι ένας κοινός, πετρώδης αστεροειδής με φασματικό τύπο **S** (λιθώδης). Έχει χαρακτηριστεί ως τύπου S από τη φωτομετρική έρευνα Pan-STARRS, καθώς και από το SDSS-MFB (Sloan Digital Sky Survey - Masi Foglia Bus).

Σύμφωνα με την έρευνα που πραγματοποιήθηκε από την αποστολή NEOWISE του Wide-field Infrared Survey Explorer της NASA, η Αρκαδία έχει διάμετρο μεταξύ 10,067 και 13,02 χιλιομέτρων και η επιφάνειά της έχει λευκαύγεια μεταξύ 0,150 και 0,2364. Το *Collaborative Asteroid Lightcurve Link* υποθέτει μια λευκαύγεια 0,057, δηλαδή μια λευκαύγεια για έναν ανθρακούχο και όχι για έναν πετρώδη αστεροειδή, και κατά συνέπεια υπολογίζει μια πολύ μεγαλύτερη διάμετρο 21,16 χιλιομέτρων με βάση ένα απόλυτο μέγεθος 12,1. Είναι πεδίο υποθέσεων το αν αυτή η ανωμαλία είναι ένα σφάλμα στη βάση δεδομένων.

## Αναφορές


## Εξωτερικοί σύνδεσμοι
* Τροχιά από το JPL (Java) / Εφημερίδα.
* Asteroid Lightcurve Database (LCDB), query form (info )
* Dictionary of Minor Planet Names, Google books.
* Asteroids and comets rotation curves, CdR – Observatoire de Genève, Raoul Behrend.
* Discovery Circumstances: Numbered Minor Planets (1)-(5000) – Minor Planet Center (Κέντρο Ελασσόνων Πλανητών).

Αρκαδια
Ανατολή Λάρισας

Η **Ανατολή** (ή *Σελίτσανη* με την παλιά ονομασία) είναι ένα χωριό στη νοτιοανατολική πλευρά της Όσσας (Κισσάβου) με πληθυσμό 276 κατοίκων (2011) , σε υψόμετρο 960 μέτρων και σε απόσταση 42 χιλιομέτρων από τη Λάρισα. Είναι ο τελευταίος υψομετρικά οικισμός του Κισσάβου μετά ακολουθεί η Σπηλιά, τα Αμπελάκια και το Μεγαλόβρυσο. 

## Γεωγραφία
Η Ανατολή είναι κτισμένη αμφιθεατρικά και από τη θέση της φαίνεται ολόκληρος ο Θεσσαλικός Κάμπος, η κοιλάδα του Δώτιου Πεδίου με την κωμόπολη της Αγιάς και τα χωριά της, το Μαυροβούνι και το Πήλιο, τις παραλίες και τη θάλασσα του Αγιοκάμπου κι ακόμα τη Σκιάθο και τη Σκόπελο.

Κυρίαρχο στοιχείο παντού είναι το έντονο πράσινο. Η χλωρίδα της περιοχής περιλαμβάνει ελατοδάση, δάση οξιάς, δρυός και πεύκων, πανύψηλα και αιωνόβια πλατάνια σε ρεματιές και χώρους αναψυχής, περιβόλια με καστανιές, καρυδιές, μηλιές, ελαιόδενδρα και άλλα οπωροφόρα δένδρα, πολύχρωμα λουλούδια, πληθώρα αρωματικών φυτών και βοτάνων και πηγές.

Η Ανατολή είναι έδρα ομώνυμης τοπικής κοινότητας, που ανήκει στον Δήμο Αγιάς του Νομού Λάρισας.

## Ονομασία
Το αρχικό όνομα του οικισμού Σελίτσανη έχει σλαβική προέλευση. Παραπέμπει στη βυζαντινή περίοδο, στην κάθοδο Σλάβων γεωργοκτηνοτρόφων στην ευρύτερη περιοχή της Βαλκανικής. Το υποκοριστικό *selice* σημαίνει "μικρό χωριό", εξ ού και το τοπωνύμιο. 

## Τοπική κοινότητα
Η τοπική κοινότητα Ανατολής είναι χαρακτηρισμένη ως αγροτικός ορεινός οικισμός, με έκταση 80,917 χμ² (2011). Περιλαμβάνει και τον οικισμό Τσαΐρι. 

## Πληθυσμός

(σε παρένθεση ο πληθυσμός της τοπικής κοινότητας)

## Αξιοθέατα
* Η μονή Τιμίου Προδρόμου, βορειοδυτικά του οικισμού σε υψόμετρο 1.000 μέτρων με θέα σε ολόκληρο τον Λαρισαϊκό κάμπο, το οποίο κτίστηκε το 1550 από τον Άγιο Δαμιανό τον Μυριχοβίτη. Το υπάρχον σήμερα μοναστήρι είχε κτισθεί το 1797 στη θέση του παλαιότερου μοναστηριού.

## Παραπομπές


## Πηγές
* «Παράδοση - Ιστορία - Ανατολή». ''www.selitsani.gr''. Ανακτήθηκε στις 2019-07-22. 
* Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)  

## Εξωτερικοί σύνδεσμοι
* Νικολίτσα,&nbsp;Ελένη&nbsp;(1998-06-23).''Μεταγραφές και αναλύσεις δημοτικών τραγουδιών του χωριού Ανατολή - Σελίτσανη της Αγιάς Θεσσαλίας.''.

Κατηγορία:Χωριά της περιφερειακής ενότητας Λάρισας
Κατηγορία:Δήμος Αγιάς
Κρυονέρι Θεσπρωτίας

*Για συνώνυμους οικισμούς στην Ελλάδα δείτε το λήμμα: [[Κρυονέρι (αποσαφήνιση)]]*

Το **Κρυονέρι** (ή "*Κρυονέριον*") είναι ελληνικό ορεινό χωριό του δήμου Φιλιατών της περιφέρειας Ηπείρου (Σχέδιο Καλλικράτης) σε υψόμετρο 380 μέτρα.

Παλαιότερα  ανήκε  στην άλλοτε επαρχία Φιλιατών του νομού Θεσπρωτίας. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από 1 Ιανουαρίου 2011 αποτελεί ιδία έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου Δήμου.
Βρίσκεται σε απόσταση περίπου 35 χλμ. ΒΑ. από την Ηγουμενίτσα και περίπου 60 χλμ. από τα Ιωάννινα παρά τους πρόποδες της Βελούσας σε υψόμετρο περίπου 380 μ. Πρόκειται για χωριό, ο πληθυσμός του οποίου, ασχολούμενος κυρίως με την μικροκτηνοτροφία και τη γεωργία, το 1928 αριθμούσε 277 κατοίκους, διαθέτοντας δημοτικό σχολείο. Το 2001 το χωριό αριθμούσε 40 κατοίκους, ενώ σύμφωνα με την απογραφή 2011 έχει 28 κατοίκους.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στη Κοίμηση της Θεοτόκου.

* Παλαιότερη ονομασία του χωριού ήταν **Λίμποβο**, (ή Λίμποβον).

## Πηγές
* "Μεγάλη Ελληνική Εγκυκλοπαίδεια" τομ.ΙΣΤ΄, σελ.147.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
ΚΟΝΚΑΚΑΦ Γκολντ Καπ 2009

Το ΚΟΝΚΑΚΑΦ Γκολντ Καπ του **2009**  ήταν η εικοστή διοργάνωση ποδοσφαιρικού κυπέλλου της Β. Αμερικής γενικά και η δέκατη από τότε που άρχισε να λέγεται «Χρυσό Κύπελλο CONCACAF». Έγινε στις Ηνωμένες Πολιτείες της Αμερικής από τις 3 έως τις 26 Ιουλίου του 2009. Διοργανώνεται από την ποδοσφαιρική συνομοσπονδία της ηπείρου, την ΚΟΝΚΑΚΑΦ. Το Μεξικό νίκησε στον τελικό του Νιού Τζέρσεϊ τους διοργανωτές ΗΠΑ με 5-0. Αυτός ήταν ο όγδοος γενικά τίτλος του.

## Προκριθείσες χώρες
Οι ομάδες που συμμετείχαν στο τουρνουά ήταν:

## Διαιτητές
Οι παρακάτω διαιτητές επιλέχθηκαν για τη διοργάνωση:

## Στάδια
Τα παρακάτω 13 στάδια φιλοξένησαν τους αγώνες του Κυπέλλου:

## Περιγραφή διοργάνωσης
Οι ομάδες χωρίζονται σε 3 ομίλους. Από εκεί περνούν στη νόκ-άουτ φάση οι δύο πρώτες και οι δύο καλύτερες δεύτερες. Στη φάση νόκ-άουτ υπάρχουν τέσσερα ζευγάρια σε μονούς αγώνες. Οι τέσσσερις που περνούν από τους προημιτελικούς πηγαίνουν στους δύο ημιτελικούς και οι νικητές αυτών προκρίνονται στον τελικό. Στη διοργάνωση δεν υπάρχει ο αγώνας του μικρού τελικού.

## Φάση ομίλων
### Όμιλος A

#### Παιχνίδια

----

----

----

----

----

### Όμιλος B

#### Παιχνίδια

----

----

----

----

----

### Όμιλος C

#### Παιχνίδια

----

----

----

----

----

### Κατάταξη ομάδων 3ης θέσης

## Φάση νοκ-άουτ

### Προημιτελικοί

----

----

----

### Ημιτελικοί

----

### Τελικός

## Πηγές

* http://en.wikipedia.org/wiki/2009_CONCACAF_Gold_Cup
* http://en.wikipedia.org/wiki/2009_CONCACAF_Gold_Cup_knockout_stage

## Παραπομπές


## Δείτε επίσης
* Χρυσό Κύπελλο CONCACAF
* CONCACAF
* FIFA

Κατηγορία:Διοργανώσεις CONCACAF (εθνικές ομάδες)
Κατηγορία:Βόρεια Αμερική
Κατηγορία:Ποδόσφαιρο το 2009
Ηωσιμιίδες

**Ηωσιμιίδες** ονομάζεται μία εξαφανισμένη οικογένεια πρωτευόντων, η οποία πιστεύεται πως περιελάμβανε τους πρώτους σιμιίδες. Οι ηωσιμιίδες έζησαν στην νότια Ασία για ένα σχετικά μικρό χρονικό διάστημα κατά την Ύστερη Ηώκαινο εποχή (από την οποία πήραν και το όνομα τους). Συχνά αναφέρονται ως ο τρίτος κλάδος των Απλόρρινων, με τα Σιμιόμορφα και τις Ταρσιόμορφα να είναι οι άλλοι δύο.

## Δείτε επίσης

* Εξελικτική βιολογία


## Παραπομπές


## Εξωτερικοί σύνδεσμοι
* 
* 

Κατηγορία:Απλόρρινοι
Κατηγορία:Προϊστορικά πρωτεύοντα
Ιστορικό Αρχείο Σάμου

Το **Ιστορικό Αρχείο Σάμου** ιδρύθηκε το 1882 ως Δημόσιον Αρχειοφυλάκειον Σάμου. Σήμερα έχει τον τίτλο Γενικά Αρχεία του Κράτους νομού Σάμου  και στεγάζεται στο κτήριο των παλαιών φυλακών Σάμου που είχαν κτισθεί το 1882 από τον ηγεμόνα Κωνσταντίνο Αδοσίδη. Περιλαμβάνει στις συλλογές του πηγές της νεότερης Ιστορίας της Σάμου από το 1600 μέχρι σήμερα.

## Πηγές


Κατηγορία:Δημόσια Διοίκηση
Κατηγορία:Σάμος
Σκοταράδες

**Σκοταράδες** ονομάζονταν οι μιγάδες Ηπειρώτες από Ελληνίδα μητέρα και Τούρκο πατέρα. 
## Ιστορία
Όταν ο Μουράτ Β΄ και οι Τούρκοι του καταπλημμύρισαν όλη την Ελλάδα μέχρι την Θεσσαλία και Ήπειρο, και ο Μουράτ Β΄ κατέκτησε την Θεσσαλία, οι πρόκριτοι της Ηπείρου έστειλαν προς αυτόν πρεσβεία, για να προσφέρουν την υποταγή τους. Ο σουλτάνος τους παραχώρησε το προνόμιο να έχουν άρχοντα ντόπιο. Το είδος αυτό της διοίκησης κράτησε πολλά χρόνια, μέχρι που ο λεγόμενος Σκυλόσοφος αποφάσισε να αποτινάξει τον τουρκικό ζυγό. Κάλεσε όλους τους προκρίτους στο Νησί Ιωαννίνων και εκεί τους σκότωσε όλους υψώνοντας την σημαία της επανάστασης.

Ο σουλτάνος όταν το έμαθε διέταξε τον σατράπη της Θεσσαλίας να πάει με δυνάμεις στην Ήπειρο και να καταπνίξει την επανάσταση. Αυτός όμως πήγε ήσυχα και με ειρήνη στην πόλη, έκατσε ένα διάστημα, δήθεν να ξεκουραστεί, και μια μέρα που γινότανε γιορτή, ξαφνικά περικύκλωσε την εκκλησία, έκλεισε τις πόρτες και τους έπιασε όλους. Τους άνδρες τους άφησε ελεύθερους. Από τις γυναίκες όμως πήρε τις πιο νεαρές και τις ομορφότερες και τις πάντρεψε με Οθωμανούς, στους οποίους έδωσε όλη την κτηματική περιουσία των συζύγων και πατέρων τους. Μετά την πράξη αυτή, τα Ιωάννινα έγιναν οθωμανική πόλη, ενώ οι Τούρκοι που πήραν τις γυναίκες διορίστηκαν σπαχήδες της επαρχίας. Από αυτούς κατάγονται οι Οθωμανοί των Ιωαννίνων, οι λεγόμενοι Σκοταράδες.

## Παραπομπές

## Πηγές
*

Κατηγορία:Ιστορία των Ιωαννίνων
Χατζή Πασάς

Ο **Χατζή Πασάς** ήταν Τούρκος διοικητής των Ιωαννίνων. Πατέρας του ήταν ο επίσης διοικητής των Ιωαννίνων Ασλάν Πασάς. Ως άνθρωπος ήταν άκρα θρησκόληπτος. Δεν άντεχε να βλέπει τους ελάχιστους χριστιανούς να καταφρονούνται την οθωμανική εξουσία. 

Γι'αυτό και έστειλε πρεσβευτές στο Σούλι το 1721 ζητώντας την υποταγή τους. Οι Σουλιώτες αρνήθηκαν, λέγοντας ότι ποτέ δεν τον πείραξαν. Ο Χατζή Πασάς αμέσως άρχισε να μαζεύει στρατό, και με οκτώ χιλιάδες εκστράτευσε και στρατοπέδευσε στο τμήμα Λάκα. 

Πολιόρκησε το Σούλι, αλλά νικήθηκε οικτρά και έχασε όλο του τον στρατό. Έκτοτε φοβήθηκε και δεν ξαναπείραξε τους Σουλιώτες, μέχρι το 1750, οπότε πέθανε.

## Πηγές
* 
* 

Κατηγορία:Ιστορία των Ιωαννίνων
Δημόσια Κεντρική και Ιστορική Βιβλιοθήκη Σάμου

Η Δημόσια Κεντρική Βιβλιοθήκη Σάμου, που έχει χαρακτηριστεί ως «ιστορική», είναι Νομικό Πρόσωπο Δημοσίου Δικαίου (Ν.Π.Δ.Δ.) και υπάγεται στο Υπουργείο Εθνικής Παιδείας και Θρησκευμάτων από το οποίο χρηματοδοτείται. 

## Σκοπός
Κύριος σκοπός της είναι να προωθεί τη γνώση και την πληροφόρηση χωρίς πολιτικές, θρησκευτικές ή άλλες διακρίσεις, να εξυπηρετεί τις πληροφοριακές ανάγκες των χρηστών της μέσα από υπηρεσίες και πηγές πληροφόρησης που παρέχει, να τους καθοδηγεί στη σωστή χρήση αυτών και να αποτελεί πολιτιστικό και πνευματικό πυρήνα για τους κατοίκους της Σάμου αλλά και όποιου επισκέπτεται τη βιβλιοθήκη. Στεγάζεται στο αρχοντικό του πλούσιου ξυλέμπορου Μιλτιάδη Γεωργίου (χτισμένο το 1893 - 1895), ο οποίος το κληροδότησε με τη διαθήκη του, το 1900, στο Δήμο της Σάμου για τη δημιουργία βιβλιοθήκης.

Η συγκρότηση της σχετίζεται με το Πυθαγόρειο Γυμνάσιο, το οποίο χρειαζόταν τη δημιουργία βιβλιοθήκης και κέντρου πληροφόρησης. Το 1859 ο Σαμιώτης Πατριάρχης Ιεροσολύμων Κύριλλος Β΄ έστειλε αρκετούς τόμους βιβλίων (158) και το ίδιο έκανε ένα χρόνο αργότερα ο ηγεμόνας Μιλτιάδης Αριστάρχης, ο οποίος προσέφερε αξιόλογα βιβλία της προσωπικής του βιβλιοθήκης. Ο εμπλουτισμός της έγινε κυρίως κατόπιν δωρεών ιδιωτών και ιδρυμάτων από τη Σάμο και την Ελλάδα αλλά και από κάποιες δωρεές. 

## Συλλογές
Σήμερα η συλλογή της καλύπτει όλους τους τομείς της γνώσης και επιπρόσθετα, πολλά τεκμήρια που αφορούν τη Σάμο και αποτελούν πολιτιστική κληρονομιά για τη χώρα. Εκτός από την κύρια συλλογή της και των βιβλίων της κινητής μονάδας που διαθέτει προς δανεισμό στους χρήστες, υπάρχουν και κάποιες συλλογές που δε δανείζονται και επιτρέπεται μόνο η επιτόπια χρήση τους στο χώρο του αναγνωστηρίου και είναι: 
***Σαμιακά τεκμήρια,** τα οποία αφορούν τη Σάμο ή ο συγγραφέας είναι από τη Σάμο ή ο τόπος έκδοσης τους είναι η Σάμος. 
***Παλαιά και Σπάνια βιβλία**, τα οποία δεν έχουν υποστεί καμία βιβλιογραφική επεξεργασία.
*Χειρόγραφα. Διαθέτει συλλογή χειρογράφων/ιδιογράφων.
***[[εφημερίδα|Εφημερίδες]] και [[περιοδικό|Περιοδικά]]** που ξεκινούν χρονολογικά από το 1880 και έχουν εκδοθεί ή εκδίδονται στη Σάμο.
***Οπτικοακουστικό Υλικό,** το οποίο αποτελείται από 300 εκπαιδευτικά CD-ROM, DVD και βιντεοταινίες με ευρύ περιεχόμενο. 
*Φύλλα Εφημερίδας της Κυβέρνησης (Φ.Ε.Κ.) που έχουν δημοσιευτεί και η βιβλιοθήκη δίνει τη δυνατότητα εύρεσης τους στους χρήστες της.

## Παραπομπές


## Πηγές
* Επίσημη Ιστοσελίδα της Βιβλιοθήκης
* Δημόσιες Βιβλιοθήκες - Δημόσια Κεντρική Βιβλιοθήκη Σάμου

Σαμου
Κατηγορία:Κτίρια και κατασκευές στη Σάμο
Κατηγορία:Πολιτισμός της Σάμου
Αρχαιολογικό Μουσείο Σάμου

Το **Αρχαιολογικό Μουσείο Σάμου** βρίσκεται στο κέντρο της πόλης της Σάμου και στεγάζεται σε δύο κτήρια. Διαθέτει συλλογές όλων των εποχών, αλλά κυρίως της αρχαϊκής περιόδου.
Ένα από τα σημαντικότερα εκθέματα είναι ο κούρος, ο οποίος φημίζεται για το μέγεθός του, αφού φτάνει περίπου τα 5,5 μέτρα και βρέθηκε στην περιοχή του Ηραίου.

## Εξωτερικοί σύνδεσμοι
* 

## Εξωτερικό υλικό
* 

Σ
Κατηγορία:Σάμος
Δερβίζιανα Ιωαννίνων

Τα **Δερβίζιανα** είναι οικισμός της Ηπείρου στην Περιφερειακή Ενότητα Ιωαννίνων.

## Γενικά στοιχεία
Τα Δερβίζιανα βρίσκονται στους νότιους πρόποδες του όρους Τόμαρος σε υψόμετρο 540 μέτρα. Το χωριό απέχει περίπου 30 χλμ. ΝΑ. από την Αγία Κυριακή (έδρα του δήμου) και 45 χλμ. Ν.-ΝΑ. από τα  Ιωάννινα. Ως οικισμός αναφέρεται επίσημα, μετά την απελευθέρωση, το 1919 στο ΦΕΚ 184Α - 19/08/1919 να  ορίζεται έδρα της ομώνυμης νεοϊδρυθείσας κοινότητας. Το 1997 με το ΦΕΚ 244Α - 04/12/1997 (σχέδιο Καποδίστριας) ορίστηκε έδρα του ομώνυμου δήμου μέχρι που καταργήθηκε.**** Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί κοινότητα που υπάγεται στη δημοτική ενότητα Λάκκας Σουλίου του Δήμου Δωδώνης και σύμφωνα με την απογραφή 2011 ο οικισμός έχει πληθυσμό 252 κατοίκους.

## Ιστορικά στοιχεία
Οι κάτοικοί του, επί Τουρκοκρατίας, για άγνωστο λόγο έγιναν αρνησίθρησκοι και δέχτηκαν την οθωμανική θρησκεία. Προστέθηκαν και άλλοι Τούρκοι και πολλαπλασιάστηκαν, και έγιναν φορτικοί στους Σουλιώτες, τους παρενοχλούσαν και τους καταπίεζαν. Οι Σουλιώτες έκαναν συνέλευση, στις 26 Ιουλίου, ημέρα της Αγίας Παρασκευής και εξέλεξαν επτακόσιους πατριώτες. Οι πατριώτες αυτοί έκαναν έφοδο στα Δερβίζιανα, και έσφαξαν όλους τους άνδρες. Άφησαν όμως τα γυναικόπαιδα να παν όπου ήθελαν. Οι Οθωμανοί της Άρτας ήταν απόγονοι των Οθωμανών αυτών. Τα Δερβίζιανα όμως από τότε κατοικήθηκαν από χριστιανούς Σουλιώτες.

## Πηγές
* 

## Παραπομπές


Κατηγορία:Ιστορία των Ιωαννίνων
Κατηγορία:Δήμος Δωδώνης
Ιωάννης Παπαθεοδώρου (πολιτικός)

Ο **Ιωάννης Παπαθεοδώρου** (1914 - 26 Ιανουαρίου 1983) ήταν Δήμαρχος Αθηναίων την περίοδο 1975-78. Υπήρξε ο πρώτος δήμαρχος της ελληνικής πρωτεύουσας μετά το τέλος της χούντας.

## Βιογραφία
Καταγόταν από την Νεάπολη της Κρήτης. Σπούδασε δικηγόρος και ειδικεύτηκε στο εργατικό δίκαιο. Κατά την περίοδο της Κατοχής ανέπτυξε αντιστασιακή δράση στο ΕΑΜ. Υπήρξε στενός συνεργάτης του Αλέξανδρου Σβώλου, του Γεωργίου Καρτάλη και του Ηλία Τσιριμώκου. Κατά τη διάρκεια της δικτατορίας συμμετείχε σε αντιστασιακή οργάνωση, με αποτέλεσμα να υποστεί διώξεις. Ο Παπαθεοδώρου εξελέγη για πρώτη φορά δημοτικός σύμβουλος στις εκλογές που διεξήχθησαν το 1954 με τον Π. Κατσώτα, ενώ ήταν πρώτος σε σταυρούς δημοτικός σύμβουλος στις εκλογές του 1959 και του 1964. Συνολικά εκλεγόταν συνεχώς επί 25 χρόνια δημοτικός σύμβουλος. Υπήρξε γενικός εκπρόσωπος της Ένωσης Μεσογειακών Πόλεων και μέλος του Δ.Σ. της Ένωσης Αδελφοποιημένων Πόλεων του Κόσμου.. Διετέλεσε επίσης πρόεδρος της Κεντρικής Ένωσης Δήμων και Κοινοτήτων.

Εξελέγη δήμαρχος Αθηναίων το 1975 και ανέλαβε καθήκοντα στις 6 Ιουνίου της χρονιάς εκείνης. Ανασυγκρότησε σε μεγάλο βαθμό την Αθήνα. Αποχώρησε από το δημαρχιακό αξίωμα με τη λήξη της θητείας του, στις 31 Δεκεμβρίου 1978. Λίγο πριν τη λήξη της θητείας του υπέστη καρδιακή προσβολή και έκτοτε η  υγεία του κλονίστηκε σοβαρά.

Ο Παπαθεοδώρου απεβίωσε ξαφνικά στις 26 Ιανουαρίου 1983 από καρδιακό νόσημα και κηδεύτηκε με δαπάνη του Δήμου Αθηναίων, στο Πρώτο Νεκροταφείο. Τον τάφο του είχε παραχωρήσει ο Δήμος.

## Παραπομπές


## Εξωτερικοί σύνδεσμοι
*

Κατηγορία:Δήμαρχοι Αθηναίων
Κατηγορία:Έλληνες πολιτικοί του 20ού αιώνα
Κατηγορία:Έλληνες δικηγόροι του 20ού αιώνα
Κατηγορία:Ενταφιασμοί στο Πρώτο Νεκροταφείο Αθηνών